**РЕПУБЛИКА БЪЛГАРИЯ**

 **РАЙОНЕН СЪД – ДУПНИЦА**

 **ЗАПОВЕД**

 **№ РД 13 - 19/13.03.2020 г.**

На основание чл. 80, ал. 1, т. 1, т. 2 и ал. 2 от  Закона за съдебната власт във връзка с Решение № 8 на Съдийската колегия на ВСС от заседание, проведено на 10.03.2020 г., Заповед № РД-13-188/13.03.2020 г. на адм.ръководител на ОС – Кюстендил и решение от 13.03.2020 г. на НС за обявяване на извънредно положение на територията на цялата страна, за ограничаване разпространението на вирусни заболявания в Съдебната палата в гр. Дупница,

**Н А Р Е Ж Д А М :**

1. За периода от 16.03.2020 г. до 13.04.2020 г., включително, в Районен съд – Дупница в **ОТКРИТО СЪДЕБНО ЗАСЕДАНИЕ** да се разглеждат следните видове дела:

* наказателни дела по мерки за неотклонение;
* наказателни дела, по които е взета мярка за неотклонение «Задържане под стража»;
* дела по Закона за здравето;
* дела за издръжка, за родителски права на ненавършили пълнолетие деца и за незаконно уволнение;
* дела по Закона за защита срещу домашното насилие;
* искания за обезпечаване на искове, за обезпечаване на доказателства, за даване на разрешения по СК, за назначаване на особен представител;
* всички други дела, по които срока за насрочване е до 7 дни;
* дела, които се разглеждат от дежурен съдия;
* конкретни граждански и наказателни дела по преценка на съдията-докладчик (свързани с продължителността на съдебните производства, съществени затруднения при призоваване на страна или свидетел и други обстоятелства, обосноваващи разглеждане на вече насрочени дела).

2. На съдиите-докладчици да се докладват всички дела за посочения по-горе период за предприемане на съответните действия във връзка с пренасрочването им. Като основание за пренасрочването им да се цитира настоящата заповед.

3. Страните по пренасрочените дела незабавно да бъдат уведомени, включително и по телефона.

Копие от заповедта да се предостави на съдиите от РС – Дупница и на служба «Съдебно деловодство» за предприемане на незабавни мерки по т.2.

Заповедта да се изпрати незабавно на ВСС, да се постави на видно място на входа на Съдебната палата в гр. Дупница и се публикува на интернет страницата на съда

Копие от заповедта да се връчи на Началника на ОЗ «Охрана» гр.Кюстендил и Председателя на Адвокатска колегия-Кюстендил, както и на административния ръководител на ДнРП и на Началника на Затвора – Бобов дол.

 **ПРЕДСЕДАТЕЛ НА**

 **РАЙОНЕН СЪД – ДУПНИЦА: / п /**

 **(ИВАН ДИМИТРОВ)**